ΓΡΑΠΤΗ ΕΡΩΤΗΣΗ E-3621/00

υποβολή: Stavros Xarchakos (PPE-DE) προς το Συμβούλιο

(22 Νοεμβρίου 2000)

Θέμα: Τουρκικές παραβιάσεις του εναερίου χώρου της Κύπρου

Στις 22 Οκτωβρίου 2000 δύο τουρκικά αεροσκάφη τύπου F-4 εισήλθαν στον εναέριο χώρο της Κύπρου και εκτέλεσαν πτήση παράλληλα των δυτικών παραλίων της, κοντά στην πόλη της Πάφου. Αξίζει να σημειωθεί ότι η τακτική αυτή αποτελεί πάγια πολιτική του τουρκικού στρατού κατοχής και προστίθεται στο πρόσφατο περιστατικό της κατάληψης νεκρής ζώνης στην περιοχή Στροβίλια, κάτι για το οποίο η Ευρωπαϊκή Ένωση αρκέστηκε σε απλές παραινέσεις προς τον επιτιθέμενο. Για την παραβίαση του Κυπριακού εναερίου χώρου τοποθετήθηκε και ο εκπρόσωπος του κατοχικού καθεστώτος της Κύπρου Ρ. Ντεκτάς, ο οποίος, πριν τη συνάντησή του με τον εκπρόσωπο των Ηνωμένων Εθνών κ. Alvaro de Soto στις 22 Οκτωβρίου, δήλωσε προς δημοσιογράφους ότι ο εντοπισμός των τουρκικών αεροσκαφών από το σύστημα αεράμυνας της Κύπρου σημαίνει πόλεμο.

Θα ήθελα να είχα την άποψη του Συμβουλίου για τις ενέργειες του τουρκικού καθεστώτος εναντίον της Κύπρου, χώρας με την οποία η Ε.Ε. διεξάγει συνομιλίες για ένταξη, καθώς και για τις δηλώσεις του εκπροσώπου των Τουρκοκυπρίων Ρ. Ντεκτάς που προκαλεί τις νόμιμες αρχές μιας χώρας το 37 % τους εδάφους της οποίας τελείπό 26χρονη βάρβαρη κατοχή που στόχο έχει την ενσωμάτωση του κατεχόμενου τμήματος στην Τουρκία και την εξαφάνιση κάθε είδους ευρωπαϊκής πολιτιστικής κληρονομιάς σε αυτό.

Κοινή απάντηση στις γραπτές ερωτήσεις E-3621/00, Ε-3767/00 και Ε-3768/00

(14 Μαΐου 2001)

Η Ένωσηπενθυμίζει ότιποστηρίζει ανεπιφύλακτα τις προσπάθειες επίλυσης του Κυπριακού που καταβάλλει ο Γενικός Γραμματέας του ΟΗΕ, αφού πράγματι τα Ηνωμένα Έθνη αποτελούν το πλαίσιο αναφοράς για μια σφαιρική, δίκαιη και μόνιμη διευθέτηση του προβλήματος. Η θέση του Συμβουλίου έναντι των προσπαθειών του Γενικού Γραμματέα του ΟΗΕ για εξεύρεση λύσης στη διαμάχη επιβεβαιώθηκε πρόσφατα από το Ευρωπαϊκό Συμβούλιο και το Συμβούλιο.

Στις 7-9 Δεκεμβρίου 2000, το Ευρωπαϊκό Συμβούλιο της Νίκαιας χαιρέτισε και δήλωσε ότιποστηρίζει σθεναρά τις προσπάθειες του Γενικού Γραμματέα των ΟΗΕ για την επίτευξη συνολικής συμφωνίας επί του Κυπριακού, τηρουμένων των ψηφισμάτων του Συμβουλίου Ασφαλείας των Ηνωμένων Εθνών, και με σκοπό την ευόδωση της διαδικασίας που άρχισε το Δεκέμβριο του 1999. Το Ευρωπαϊκό Συμβούλιο απηύθυνε έκκληση σε όλα τα ενδιαφερόμενα μέρη να συμβάλουν στις προσπάθειες αυτές.

Στις 4 Δεκεμβρίου 2000, το Συμβούλιο κατέληξε σε πολιτική συμφωνία προκειμένου να συμπεριληφθεί στις βραχυπρόθεσμες προτεραιότητες (2001) της εταιρικής σχέσης για την προσχώρηση όσον αφορά την Τουρκία, στα πλαίσια του τίτλου Ενισχυμένος πολιτικός διάλογος και πολιτικά κριτήρια, η ακόλουθη αναφορά στο Κυπριακό: σύμφωνα με τα συμπεράσματα του Ελσίνκι, στο πλαίσιο του πολιτικού διαλόγου, ένθερμηποστήριξη των προσπαθειών του Γενικού Γραμματέα του ΟΗΕ για την επιτυχή έκβαση της διαδικασίας για την εξεύρεση συνολικής λύσης του Κυπριακού, όπως αναφέρεται στο σημείο 9 (α) των συμπερασμάτων του Ελσίνκι.

Οι εκ του σύνεγγυς συνομιλίες, η έναρξη των οποίων είχε προγραμματισθεί για τα τέλη Ιανουαρίου 2001, δεν μπόρεσαν να αρχίσουν λόγω μη συμμετοχής της τουρκοκυπριακής πλευράς. Το Συμβούλιο ευελπιστεί ακόμη ότι η σειρά αυτή συνομιλιών θα μπορέσει τελικά να πραγματοποιηθεί και να αχθεί σε αίσιο πέρας.

Το ζήτημα των παραβιάσεων του εναερίου χώρου της Κύπρου δεν έχει ακόμη τεθεί στο Συμβούλιο. Το Συμβούλιοπενθυμίζει ότι το Συμβούλιο Ασφαλείας των Η.Ε., στην απόφαση 367 της 12ης Μαρτίου 1975, κάνει έκκληση για σεβασμό της εδαφικής ακεραιότητας της Δημοκρατίας της Κύπρου.